open-index/open-wikipedia-markdown huggingface dataset:
ట్రంపెట్

thumb|ట్రంపెట్
thumb|ట్రంపెట్  వాయిస్తున్న మందెచ్చుల కథల కళాకారుడు
**ట్రంపెట్** అనేది క్లాసికల్, జాజ్ బృందాలలో సాధారణంగా ఉపయోగించే ఒక ఇత్తడి వాయిద్యం. ట్రంపెట్ లాంటి వాయిద్యాలు చారిత్రాత్మకంగా యుద్ధం లేదా వేటలో సిగ్నలింగ్ పరికరాలుగా ఉపయోగించబడ్డాయి. వీటిని 14వ శతాబ్దం చివరలో లేదా 15వ శతాబ్దం ప్రారంభంలో మాత్రమే సంగీత వాయిద్యాలుగా ఉపయోగించడం ప్రారంభించారు. ట్రంపెట్‌లు ఆర్ట్ మ్యూజిక్ స్టైల్స్‌లో ఉపయోగించబడతాయి, ఉదాహరణకు ఆర్కెస్ట్రాలు, కచేరీ బ్యాండ్‌లు, జాజ్ బృందాలు, అలాగే ప్రసిద్ధ సంగీతంలో. దాదాపుగా మూసి ఉన్న పెదవుల ద్వారా గాలిని ఊదడం ద్వారా (ప్లేయర్స్ ఎంబౌచర్ అని పిలుస్తారు), వాయిద్యం లోపల గాలి కాలమ్‌లో స్టాండింగ్ వేవ్ వైబ్రేషన్‌ను ప్రారంభించే "సందడి చేసే" ధ్వనిని ఉత్పత్తి చేయడం ద్వారా ఆడతారు. 15వ శతాబ్దం చివరి నుండి, ట్రంపెట్‌లు ప్రధానంగా ఇత్తడి గొట్టాలతో నిర్మించబడ్డాయి, సాధారణంగా గుండ్రని దీర్ఘచతురస్రాకార ఆకారంలో రెండుసార్లు వంగి ఉంటాయి. ట్రంపెట్‌లో అనేక విభిన్న రకాలు ఉన్నాయి, అత్యంత సాధారణమైనవి B  (ఒక ట్రాన్స్‌పోజింగ్ పరికరం ) లో పిచ్ చేయబడి ఉంటాయి, గొట్టాల పొడవు సుమారు . ప్రారంభ ట్రంపెట్‌లు గొట్టాల పొడవును మార్చడానికి మార్గాలను అందించలేదు, అయితే ఆధునిక పరికరాలు సాధారణంగా వాటి పిచ్‌ని మార్చడానికి మూడు (లేదా కొన్నిసార్లు నాలుగు) కవాటాలను కలిగి ఉంటాయి. చాలా ట్రంపెట్‌లు పిస్టన్ రకానికి చెందిన కవాటాలను కలిగి ఉంటాయి, కొన్ని రోటరీ రకాన్ని కలిగి ఉంటాయి. రోటరీ-వాల్వ్డ్ ట్రంపెట్‌ల ఉపయోగం ఆర్కెస్ట్రా సెట్టింగ్‌లలో (ముఖ్యంగా జర్మన్, జర్మన్-శైలి ఆర్కెస్ట్రాలలో) సర్వసాధారణం, అయితే ఈ అభ్యాసం దేశాన్ని బట్టి మారుతుంది. ట్రంపెట్ వాయించే సంగీతకారుడిని *ట్రంపెట్ ప్లేయర్* లేదా *ట్రంపెటర్* అంటారు.

## వ్యుత్పత్తి శాస్త్రం
కుడి|thumb|సుమారు 1920లో టోలెడో, ఒహియోలో ట్రంపెటర్ల త్రయం
"ట్రంపెట్" అనే ఆంగ్ల పదం మొదట 14వ శతాబ్దం చివరలో ఉపయోగించబడింది. ఈ పదం పాత ఫ్రెంచ్ " *ట్రాంపెట్" నుండి వచ్చింది, * ఇది *ట్రోంప్* యొక్క చిన్న పదం. "ట్రంప్" అనే పదం, "ట్రంపెట్" అని అర్ధం, మొదట 1300లో ఆంగ్లంలో ఉపయోగించబడింది. ఈ పదం ఓల్డ్ ఫ్రెంచ్ *ట్రోంప్* "పొడవైన, ట్యూబ్ లాంటి సంగీత గాలి వాయిద్యం" (12c.) నుండి వచ్చింది.

## ఇవి కూడా చూడండి
* సంగీతం
* సంగీత వాయిద్యం
* కర్నా

## మూలాలు

వర్గం:సంగీత వాయిద్యాలు
సైమా లైఫ్‌టైమ్ అచీవ్‌మెంట్ అవార్డు

విబ్రి మీడియా గ్రూప్ సంస్థ ప్రతి సంవత్సరం సౌత్ ఇండియన్ ఇంటర్నేషనల్ మూవీ అవార్డులు (సైమా అవార్డులు) అందజేస్తుంది. అందులో భాగంగా సినిమారంగానికి ఎంతో కృషిచేసిన వ్యక్తికి **సైమా లైఫ్‌టైమ్ అచీవ్‌మెంట్ అవార్డు** అందించబడుతుంది. 2012లో ప్రారంభించిన ఈ అవార్డును తొలిసారిగా అంబరీష్ కు అందజేశారు.

## గ్రహీతలు

## మూలాలు

వర్గం:తెలుగు సినిమా
వర్గం:సైమా అవార్డులు
చాంద్ బర్క్

**చాంద్ బర్కే** (1932 ఫిబ్రవరి 2 - 2008 డిసెంబరు 28) హిందీ, పంజాబీ భాషా చిత్రాలలో నటించిన భారతీయ నటీమణి. ఈమె బాలీవుడ్ నటుడు రణ్‌వీర్ సింగ్‌కి నాయనమ్మ.

ప్రముఖ నటుడు రాజ్ కపూర్ బాలీవుడ్‌ చిత్రం బూట్ పోలిష్ (1954) లో ఆమె కీలక పాత్ర పోషించింది.

## కెరీర్
చాంద్ బర్కే మహేశ్వరి ప్రొడక్షన్స్ కహన్ గయే (1946)లో ఆమె అరంగేట్రం చేసింది. లాహోర్‌లో నిర్మించిన అనేక చిత్రాలలో ఆమె నటించింది. అంతేకాకుండా *పంజాబ్‌ డ్యాన్సింగ్ లిల్లీ* అని విస్తృతంగా ప్రసిద్ధి చెందింది. భారతదేశ విభజన సమయంలో ఆమె ముంబైకి వలస వెళ్ళడానికి దారితీసింది, తద్వారా ఆమె కెరీర్‌పై ప్రతికూల ప్రభావం పడింది.

## వ్యక్తిగత జీవితం
బ్రిటిష్ ఇండియాలోని పంజాబ్ ప్రావిన్స్‌లో (ప్రస్తుతం పాకిస్తాన్‌లో ఉంది) పన్నెండు మంది సోదరులు, సోదరీమణులతో కూడిన క్రైస్తవ కుటుంబంలో ఆమె జన్మించింది. ఆమె సోదరుడు శామ్యూల్ మార్టిన్ బర్క్, ఇండియన్ సివిల్ సర్వీస్ అధికారి, తరువాత పాకిస్తాన్ స్కాండినేవియన్ దేశాలకు దౌత్యవేత్తగా మారారు. 1954లో ఆమె సినీ రచయిత, దర్శకుడు నిరంజన్‌ ను వివాహం చేసుకుంది. వీరు విడాకులు తీసుకున్న తర్వాత ఆమె తిరిగి 1955లో వ్యాపారవేత్త సుందర్ సింగ్ భవ్నానీని వివాహం చేసుకుంది. ఆమెకు తోన్యా అనే కుమార్తె, జగ్జిత్ అనే కుమారుడు ఉన్నారు. జగ్జిత్ కుమారుడే బాలీవుడ్ చలనచిత్ర నటుడు రణవీర్ సింగ్.

## ఫిల్మోగ్రఫీ

## మూలాలు

వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:1932 జననాలు
వర్గం:2008 మరణాలు
ఉమ్మెద్‌గంజ్

ఉమ్మెద్‌గంజ్ భారతదేశంలోని రాజస్థాన్‌లోని హడోటి ప్రాంతంలో ఉన్న ఒక చిన్న గ్రామం. దీని సమీప పట్టణం అట్రు, ఇది 12 కి.మీ దూరంలో ఉంది. ఈ గ్రామం బరన్ జిల్లాలోని అత్రు తహసీల్‌లో ఉంది. ఇది జిల్లా కేంద్రమైన బరన్ నుండి 47 కి.మీ.ల దూరంలో ఉంది.[1] దీని జనాభా 761. ఇది అంటానా గ్రామ పంచాయతీ పరిధిలోకి వస్తుంది. గ్రామంలో, ప్రాథమికోన్నత పాఠశాల, ఒక చిన్న ఆరోగ్య సంరక్షణ కేంద్రం ఉన్నాయి.

## మూలాలు

వర్గం:రాజస్థాన్ గ్రామాలు
అతుల్య రవి

**అతుల్య రవి** భారతదేశానికి చెందిన సినిమా నటి. ఆమె 2017లో *కాదల్ కన్ కట్టుధే* సినిమా ద్వారా సినీరంగంలోకి అడుగుపెట్టి ఆ తర్వాత, అతుల్య యెమాలి (2018), నాడోడిగల్ 2 (2019) చిత్రాలలో నటించింది.
## నటించిన సినిమాలు

## మూలాలు

## బయటి లింకులు
* 
* 
* 

వర్గం:భారతీయ సినిమా నటీమణులు
సత్యం వధ ధర్మం చెర

**సత్యం వధ ధర్మం చెర** 2023లో విడుదలైన తెలుగు సినిమా. వి శ్రీనివాస్ ఆర్ట్ క్రియేషన్స్, త్రిదేవ్ క్రియేషన్స్ బ్యానర్‌లపై ఎదుబాటి కొండయ్య నిర్మించిన ఈ సినిమాకు బాబు నిమ్మగడ్డ దర్శకత్వం వహించాడు. పూజ, స్వాతి విఘ్నేశ్వరి, ఆల్లు రమేష్, రోహిణి ప్రధాన పాత్రల్లో నటించిన ఈ సినిమా ప్రారంభోత్సవం 2022 ఆగష్టు 30న జరగగా,  సినిమాను 2023మార్చి 31న విడుదల చేశారు.
## నటీనటులు

* పూజ
* స్వాతి విఘ్నేశ్వరి
* ఆల్లు రమేష్
* రోహిణి
* కీర్తి
* రాజా
*  బద్రీనాథ్
* సాగర్
* సీత
* సుధానిసా
* రాధికా చౌదరి
* అర్జు
* మధుబాల
*బాబు బంగారు
* బి.కె.పి.చౌదరి
* శ్రీనివాస్ రెడ్డి
* అనంతలక్ష్మి
* నాని

## సాంకేతిక నిపుణులు
*బ్యానర్:  వి శ్రీనివాస్ ఆర్ట్ క్రియేషన్స్, త్రిదేవ్ క్రియేషన్స్
*నిర్మాత:  ఎదుబాటి కొండయ్య
*కథ, స్క్రీన్‌ప్లే, దర్శకత్వం:  బాబు నిమ్మగడ్డ 
*సంగీతం: మహావీర్ 
*సినిమాటోగ్రఫీ:  డి.ఆర్. వెంకట్ రాజు 
*  కొరియోగ్రఫీ: ఆర్.కె.
* ఆర్ట్: జె.ఎన్.నాయుడు
*సమర్పణ: వై.కొండయ్య నాయుడు
## మూలాలు

వర్గం:2023 తెలుగు సినిమాలు
చోర్ నికల్ కే భాగా

**చోర్ నికల్ కే భాగా** (అనువాదం.దొంగ నికిల్చి వెళ్ళండి) 2023లో విడుదలైన హిందీ సినిమా. మ్యాడ్‌డాక్ ఫిలింస్ బ్యానర్‌పై దినేష్ విజన్, అమర్ కౌశిక్  నిర్మించిన ఈ సినిమాకు అజయ్ సింగ్ దర్శకత్వం వహించాడు. యామీ గౌత‌మ్, సన్నీ కౌశల్, శరద్ కేల్కర్ ప్రధాన పాత్రల్లో నటించిన ఈ సినిమాను 2023 మార్చి 24న నెట్‌ఫ్లిక్స్ ఓటీటీలో విడుదల చేశారు.

## కథ
అంకిత్ సేథి (సన్నీ కౌశల్) ఫ్లైట్ అటెండెంట్ నేహా గ్రోవర్ (యామీ గౌత‌మ్) ప్రేమించుకుంటారు. అంకిత్  20 కోట్ల భారీ అప్పును తిరిగి చెల్లించాల్సి ఉంటుంది. అయితే  వీరు ప్రయాణిస్తున్న విమానంలో అక్రమంగా తరలిస్తున్న 120 కోట్ల విలువైన వజ్రాలను దొంగిలించాలని ప్లాన్ చేస్తారు. అయితే వారు విమానంలో ఉన్న ప్రయాణికులతో ఎలా వ్యవహరిస్తారు? చివరకు వారు వజ్రాలను దొంగిలించగలిగారా? లేదా అనేదే మిగతా సినిమా కథ.

## నటీనటులు
* యామీ గౌత‌మ్ -  నేహా గ్రోవర్‌  
* సన్నీ కౌశల్ - అంకిత్ సేథి 
* శరద్ కేల్కర్ - RAW ఆఫీసర్ పర్వేజ్ షేక్‌ 
* ఇంద్రనీల్ సేన్‌గుప్తా - సుధాన్షు రాయ్‌గా 
* బరుణ్ చందా - హోం మంత్రి హరీష్ సన్యాల్‌  
## మూలాలు

## బయటి లింకులు
*
సాగర్ శాసనసభ నియోజకవర్గం (పశ్చిమ బెంగాల్)

**సాగర్ శాసనసభ నియోజకవర్గం** పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం దక్షిణ 24 పరగణాల జిల్లా, మథురాపూర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. సాగర్ నియోజకవర్గం పరిధిలో సాగర్ కమ్యూనిటీ డెవలప్‌మెంట్ బ్లాక్, నమ్‌ఖానా కమ్యూనిటీ డెవలప్‌మెంట్ బ్లాక్‌లోని ఫ్రేజర్‌గంజ్, హరిపూర్, మౌసుని, నమ్‌ఖానా & శిబ్రంపూర్ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
మహమ్మద్ ఫైజల్

**మహమ్మద్ ఫైజల్ పడిప్పురా** భారతదేశానికి చెందిన రాజకీయ నాయకుడు. ఆయన కేంద్రపాలిత ప్రాంతం లక్షద్వీప్ లోక్‌సభ నియోజకవర్గం నుండి రెండుసార్లు ఎంపీగా ఎన్నికయ్యాడు.
## జననం, విద్యాభాస్యం
మహమ్మద్ ఫైజల్ 1975 మే 28న లక్షద్వీప్‌లోని ఆండ్రోట్‌లో శ్రీ పూకోయ తంగల్ కున్నంకలం, సఫియాబీ పాడిప్పురా దంపతులకు జన్మించాడు. ఆయన 1998లో సర్ సయ్యద్ కాలేజ్, కన్నూర్ నుండి జంతుశాస్త్రంలో బ్యాచిలర్ డిగ్రీని, 2000లో కాలికట్ విశ్వవిద్యాలయం నుండి పోస్ట్ గ్రాడ్యుయేట్ మాస్టర్ ఆఫ్ బిజినెస్ అడ్మినిస్ట్రేషన్ (ఎంబీఏ) డిగ్రీని పూర్తి చేశాడు.

మహమ్మద్ ఫైజల్ 19 సెప్టెంబర్ 2002న రహ్మత్ బేగంను వివాహం చేసుకున్నాడు. వారికీ నలుగురు పిల్లలు ఫజ్నా బింద్ ఫైజల్, ఆయిషా లియానా, ఆయిషా నవీదా & ఎస్.ఎం కుత్బుధీన్ భక్తియార్ ఉన్నారు. 

## రాజకీయ జీవితం
మహమ్మద్ ఫైజల్ నేషనలిస్ట్ కాంగ్రెస్ పార్టీ ద్వారా రాజకీయాల్లోకి వచ్చి 2014లో జరిగిన లోక్‌సభ ఎన్నికల్లో లక్షద్వీప్ నియోజకవర్గం నుండి పార్లమెంటు సభ్యునిగా 16వ లోక్‌సభకు ఎన్నికయ్యాడు. ఆయన 2014 నుండి 2016 వరకు రవాణా, పర్యాటకం & సంస్కృతిపై స్టాండింగ్ కమిటీ, హోం వ్యవహారాల మంత్రిత్వ శాఖ కన్సల్టేటివ్ కమిటీ సభ్యుడిగా పని చేశాడు.

మహమ్మద్ ఫైజల్  2019లో జరిగిన లోక్‌సభ ఎన్నికల్లో రెండోసారి లక్షద్వీప్ నియోజకవర్గంకు 17వ లోక్‌సభకు పార్లమెంటు సభ్యునిగా ఎన్నికయ్యాడు. ఆయన 13 సెప్టెంబర్ 2019 నుండి పర్సనల్, పబ్లిక్ గ్రీవెన్స్, లా అండ్ జస్టిస్‌పై స్టాండింగ్ కమిటీ సభ్యుడిగా & మైనారిటీ వ్యవహారాల మంత్రిత్వ శాఖ సంప్రదింపుల కమిటీలో సభ్యుడిగా ఉన్నాడు.
## లోక్‌సభ సభ్యత్వం రద్దు, పునరుద్ధరణ
మొహమ్మద్ ఫైజల్‌ 2009లో కొంత మంది అనుచరులతో కలిసి కేంద్ర మాజీ మంత్రి పీఎం సయీద్‌ అల్లుడు పదాంత సాలిహ్‌పై హత్యాయత్నానికి పాల్పడినట్లు కేసు నమోదైంది. సాలిహ్‌ ఇచ్చిన వాంగ్మూలంతో ఫైజల్‌ పై కేసు నమోదైంది.  ఈ ఘటనపై నమోదైన కేసును కవరట్టి సెషన్స్‌ కోర్టు  విచారించింది. రాజకీయ కక్షలతోనే సాలిహ్‌ను హత్య చేయడానికి కుట్రపన్నారని కోర్టు స్పష్టం చేసి నిందితులకు పదేండ్ల జైలుశిక్షతోపాటు ఒక్కొక్కరికి రూ.లక్ష జరిమానా విధించింది. 

కవరట్టి సెషన్స్‌ కోర్టు తీర్పును సవాలు చేస్తూ ఫైజల్‌ కేరళ హైకోర్టులో పిటిషన్‌ వేశాడు. దానిని విచారించిన కోర్టు ఆయనకు విధించిన శిక్షపై స్టే విధించింది. అయినప్పటికీ ఫైజల్‌పై అనర్హతను లోక్‌సభ సెక్రటేరియట్‌ ఎత్తివేయలేదు. తనను అనర్హుడిగా ప్రకటిస్తూ లోక్‌సభ సచివాలయం జారీ చేసిన నోటిఫికేషన్‌పై మహ్మద్ ఫైజల్​ సుప్రీంకోర్టును ఆశ్రయించాడు. దింతో ఆయన సభ్యత్వాన్ని పునరుద్ధరిస్తూ అనర్హత వేటును 2023 మార్చి 29న లోక్‌సభ సెక్రటేరియట్‌  రద్దు చేసింది.

## మూలాలు

వర్గం:లక్షద్వీప్ రాజకీయ నాయకులు
వర్గం:లోక్‌సభ సభ్యులు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:లక్షద్వీప్ నుండి ఎన్నికైన లోక్‌సభ సభ్యులు
కరీంనగర్ ఐటీ టవర్

**కరీంనగర్ ఐటీ టవర్** అనేది తెలంగాణ రాష్ట్రం కరీంనగర్ జిల్లాలోని కరీంనగర్ పట్టణంలో ఉన్న ఐటీ టవర్. రాష్ట్రంలోని ద్వితీయ శ్రేణి నగరాలకు ఐటీ సేవలు విస్తరించాలన్న ఉద్దేశ్యంతో కరీంనగర్ లోని 80 వేల చదరపు అడుగుల స్థలంలో 34 కోట్ల వ్యయంతో 556 సీట్లతో తెలంగాణ ప్రభుత్వం ఈ ఐటీ టవర్‌ను నిర్మించింది.

## నిర్మాణం
ఈ ఐటీ టవర్ నిర్మాణానికి కరీంనగర్ దిగువ మానేరు జలాశయం పరిధిలో 2018 జనవరి 8న రాష్ట్ర ఐటీ, పరిశ్రమల, పురపాలక శాఖామంత్రి కల్వకుంట్ల తారక రామారావు శంకుస్థాపన చేశాడు.

### ప్రత్యేకతలు
# ఐదంతస్తుల్లో నిర్మించిన ఈ ఐటీ టవర్‌లో 12 చదరపు అడుగులు సెల్లార్‌ కాగా, మరో 60 వేల అడుగులు ఆఫీసు స్పేస్‌కు కేటాయించబడింది. 
# గ్రౌండ్‌ ఫ్లోర్‌లో స్థానిక యువత కోసం శిక్షణ కేంద్రంతోపాటు ఏసీ, నాన్‌ఏసీ క్యాంటీన్లు ఏర్పాటుచేయబడగా మొదటి అంతస్తులో కార్యాలయం, రెండు, ఐదో అంతస్తుల్లో ఐటీ కంపెనీలు ఏర్పాటుచేయబడ్డాయి.
# మూడు, నాలుగో అంతస్తులు దిగ్గజ కంపెనీలకు కేటాయించబడ్డాయి.
# ఈ టవర్‌లో సెంట్రల్ ఏసీతోపాటు, 24 గంటల విద్యుత్ ‌సదుపాయం కల్పించేందుకు అవసరమైన జనరేటర్‌ అందుబాటులో ఉంది.
# 20కోట్ల రూపాయలతో టూల్‌ డిజైన్‌ ఎక్స్‌టెన్షన్‌ సెంటర్‌ను ఏర్పాటు చేయబడింది.

## ప్రారంభం
2020 జూలై 21న తెలంగాణ రాష్ట్ర ఐటీ, పరిశ్రమల, పురపాలక శాఖామంత్రి కల్వకుంట్ల తారక రామారావు ఈ ఐటీ టవర్‌ను ప్రారంభించి, అందులోని 12 కంపెనీల్లో ఎంపికైన 432 మందికి నియామక పత్రాలు అందజేశాడు. ఈ కార్యక్రమంలో రాష్ట్ర పౌరసరఫరాలు, బిసి సంక్షేమ శాఖమంత్రి గంగుల కమలాకర్, ఎమ్మెల్సీ నారదాసు లక్ష్మణరావు, చొప్పదండి ఎమ్మెల్యే సుంకే రవిశంకర్, మానకొండూర్ ఎమ్మెల్యే రసమయి బాలకిషన్, ఇతర ప్రజాప్రతినిధులు, అధికారులు పాల్గొన్నారు.

## కార్యకలాపాలు
2020 జూలై నాటికే ఈ ఐటీ టవర్‌లో కార్యకలాపాలకోసం 26 కంపెనీలు ప్రభుత్వాన్ని సంప్రదించగా, 15 కంపెనీలకు ఆఫీస్‌ స్పేస్‌ కేటాయించబడింది. ఈ ఐటీ టవర్‌ ద్వారా దాదాపు 3,600 మందికి ఉపాధి దక్కుతుంది.

## మూలాలు

## వెలుపలి లంకెలు

వర్గం:కరీంనగర్ జిల్లా
వర్గం:తెలంగాణ ఐటీ పార్కులు
వర్గం:2022 స్థాపితాలు
నమిలికొండ బాలకిషన్ రావు

**నమిలికొండ బాలకిషన్ రావు (నబారా)** (1950, సెప్టెంబరు 6 - 2023, మార్చి 30), తెలంగాణకు చెందిన ప్రముఖ కవి, న్యాయవాది, ప్రసారిక పత్రిక సంపాదకుడు. చైతన్య సాహితీ, సాంస్కృతిక సమాఖ్య, సాహితీ సమితి, పోతన విజ్ఞాన పీఠం, కాళోజీ ఫౌండేషన్ కార్యవర్గ సభ్యులుగా, రాజరాజ నరేంద్రాంధ్ర భాషా నిలయంలో క్రియాశీల సభ్యుడిగా, వరంగల్‌ పోతన విజ్ఞాన పీఠం కార్యదర్శిగా విశేష సేవలు అందించాడు.

## జననం
బాలకిషన్ రావు 1950, సెప్టెంబరు 6న తెలంగాణ రాష్ట్రం, కరీంనగర్ జిల్లా, పూడూరులో నారాయణరావు - రత్నబాయి దంపతులకు రెండో సంతానంగా జన్మించాడు.

## విద్య, ఉద్యోగం
జగిత్యాలలో డిగ్రీ పూర్తి చేసిన తరువాత హనుమకొండలోని రాగన్న దర్వాజ ప్రాంతంలో స్థిరపడ్డాడు. ఎం.ఏ., ఎల్.ఎల్.బి. పట్టభద్రుడైన బాలకిషన్ హనుమకొండలో న్యాయవాద వృత్తిని చేపట్టాడు. డాక్యుమెంట్‌ రైటర్‌గా కూడా సుప్రసిద్ధులయ్యారు.

## వ్యక్తిగత జీవితం
బాలకిషన్‌రావుకు గోకుల్‌ రాణితో వివాహం జరిగింది. వారికి ఒక కుమారుడు (డాక్టర్‌ పాంచాల్‌రాయ్‌), ఇద్దరు కుమార్తెలు (కవిత భరద్వాజ్‌, హరిత భరద్వాజ్‌) ఉన్నారు.

## సాహితీ ప్రస్థానం
వరంగల్లు, హనుమకొండలలో అనేక సాహితీ కార్యక్రమాలను నిర్వహించాడు. వర్ధమాన రచయితలను ప్రోత్సహించాలనే ఉద్దేశంతో 1982లో ప్రసారిక అనే మాసపత్రికను స్థాపించాడు. నబారా సాహిత్య పురస్కారాన్ని ఏర్పాటు చేసి ఎందరో రచయితలను సత్కరించాడు. బాలకిషన్‌రావు రచనలపై రెండు విమర్శక గ్రంథాలు వెలువడ్డాయి.

### రచనలు

# యువస్వరం (1981)
# అక్షర చిత్రాలు (1986)
# శాంతి సమత (1989)
# అక్షరాల్లో అనంతం (1990)
# అక్షర ప్రతిబింబం (2006)
# ప్రసారకీయ కుసుమాలు (2010)

## మరణం
బాలకిషన్ రావు అనారోగ్యంతో తన 72 ఏళ్ళ వయసులో  హనుమకొండలోని ఒక ప్రైవేటు ఆస్పత్రిలో చికిత్స పొందుతూ 2023, మార్చి 30న మరణించాడు.

## మూలాలు

వర్గం:1950 జననాలు
వర్గం:2023 మరణాలు
వర్గం:కరీంనగర్ జిల్లా వ్యక్తులు
వర్గం:కరీంనగర్ జిల్లా కవులు
వర్గం:కరీంనగర్ జిల్లా న్యాయవాదులు
వర్గం:కరీంనగర్ జిల్లా రచయితలు
వర్గం:కరీంనగర్ జిల్లా సాహితీ పోషకులు
సినిమా హాలు

thumb|240px|అమలాపురంలోని ఒక సినిమా థియేటర్
**సినిమా హాలు** (**సినిమా థియేటర్**) అనేది ప్రేక్షకుల వీక్షణ కోసం చలనచిత్రాలను ప్రదర్శించే వేదిక. ఇది ప్రజల వినోదం కోసం సినిమాలను వీక్షించడానికి ఆడిటోరియాను కలిగి ఉన్న భవనం . సాధారణంగా సినిమా థియేటర్లు టిక్కెట్లు కొనుగోలు చేయడం ద్వారా హాజరయ్యే సాధారణ ప్రజలకు అందించే వాణిజ్య కార్యకలాపాలు. సాధారణంగా, సినిమా థియేటర్‌లో పెద్ద స్క్రీన్ లేదా బహుళ స్క్రీన్‌లు, ప్రొజెక్టర్ లేదా ప్రొజెక్టర్లు, సౌండ్ సిస్టమ్ ఉంటాయి. సౌకర్యవంతమైన సీటింగ్, ఎయిర్ కండిషనింగ్, కొన్నిసార్లు స్నాక్స్, డ్రింక్స్ వంటి ఫీచర్లతో సినిమా ప్రేక్షకులకు సౌకర్యవంతమైన, లీనమయ్యే అనుభూతిని అందించేలా సినిమా థియేటర్లు రూపొందించబడ్డాయి.

సినిమా థియేటర్లు స్వతంత్ర భవనాలు, షాపింగ్ మాల్స్, వినోద సముదాయాలతో సహా వివిధ ప్రదేశాలలో చూడవచ్చు. వారు తరచుగా కొత్త విడుదలలు, స్వతంత్ర చలనచిత్రాలు, క్లాసిక్ చలనచిత్రాలతో సహా అనేక రకాల చలనచిత్రాలను చూపుతారు. కొన్ని సినిమా థియేటర్లు 3D చలనచిత్రాలు, IMAX చలనచిత్రాలు, క్రీడా కార్యక్రమాల ప్రత్యక్ష ప్రసారాలు వంటి ప్రత్యేక ప్రదర్శనలను కూడా అందించవచ్చు.

సినిమా థియేటర్లు అనేక దశాబ్దాలుగా ప్రసిద్ధ వినోద రూపంగా ఉన్నాయి, అన్ని వయసుల ప్రేక్షకులను ఆకర్షిస్తూనే ఉన్నాయి. స్ట్రీమింగ్ సేవలు, హోమ్ ఎంటర్‌టైన్‌మెంట్ ఆప్షన్‌లు పెరిగినప్పటికీ, చాలా మంది వ్యక్తులు, స్నేహితులు, కుటుంబ సభ్యులతో కలిసి థియేటర్‌లో సినిమా చూసే సామూహిక అనుభవాన్ని ఇప్పటికీ ఆనందిస్తున్నారు.

**మూవీ థియేటర్** (అమెరికన్ ఇంగ్లీష్),  **సినిమా** (బ్రిటీష్ ఇంగ్లీష్),  లేదా **సినిమా హాల్** (ఇండియన్ ఇంగ్లీష్),  **సినిమా హౌస్**, **పిక్చర్ హౌస్**, **సినిమాలు**, **చిత్రాలు**, **పిక్చర్ థియేటర్**, **వెండితెర**, **పెద్ద తెర**, లేదా **థియేటర్** అని పలుచోట్ల పలురకాలుగా పిలుస్తారు.

## ఇవి కూడా చూడండి
* థియేటర్

## మూలాలు

వర్గం:సినిమా
రితి పాఠక్

**రితీ పాఠక్** (జననం 1977 జూలై 1) భారతీయ రాజకీయ నాయకురాలు, న్యాయవాది. మధ్యప్రదేశ్‌లోని సిధి లోక్‌సభ నియోజకవర్గం నుండి ఎన్నికైన భారతీయ జనతా పార్టీకి చెందిన పార్లమెంటు సభ్యురాలు. ఆమె మొదటిసారిగా 2014 లోక్‌సభ ఎన్నికలలో భారత జాతీయ కాంగ్రెస్ అభ్యర్థిపై 1,08,046 ఓట్ల మెజారిటీ సాధించింది. ఆమె 2019లో 17వ లోక్‌సభకు తిరిగి ఎన్నికయ్యారు. ఆ  సందర్భంలో ఆమె కాంగ్రెస్ అభ్యర్థి అజయ్ అర్జున్ సింగ్ను 2,86,520 ఓట్ల తేడాతో ఓడించింది.

## బాల్యం, విద్యాభ్యాసం
రితి పాఠక్ 1977 జూలై 1న మధ్యప్రదేశ్‌లోని ప్రస్తుత సింగ్రౌలి జిల్లా ఖత్ఖారి గ్రామంలో శ్యామా పాండే, రామకరణ్ దేవ్ పాండే దంపతులకు రితి పాండేగా జన్మించింది. ఆమె రేవాలో పెరిగారు. ఆమె చరిత్ర, హిందీ సాహిత్యంలో బ్యాచిలర్ డిగ్రీ, తర్వాత చరిత్రలో 1999లో రేవాలోని అవధేష్ ప్రతాప్ సింగ్ విశ్వవిద్యాలయం నుండి మాస్టర్స్ డిగ్రీ పూర్తి చేసింది. ఆ తర్వాత 2002లో అవధేష్ ప్రతాప్ సింగ్ యూనివర్సిటీ నుండి ఎల్‌ఎల్‌బి (ది బ్యాచిలర్ ఆఫ్ లాస్)లో గ్రాడ్యుయేషన్ పూర్తి చేసింది. పాఠశాల, కళాశాలలో ఉన్నప్పుడు ఆమె సహ-పాఠ్య కార్యక్రమాలలో కూడా చురుకుగా ఉండేది. ఆమె గ్రాడ్యుయేషన్ నాటికి మూడు NCC సర్టిఫికేట్‌లను పూర్తి చేసింది. ఆమె 1994-95లో GDCలో జాయింట్ సెక్రటరీగా పనిచేసింది.

## వ్యక్తిగతం
1997లో ఆమె రజనీష్ పాఠక్‌ను వివాహం చేసుకుంది.

## మూలాలు

వర్గం:1978 జననాలు
వర్గం:భారత ఎంపీలు 2014–2019
వర్గం:భారత ఎంపీలు 2019–ప్రస్తుతం
వర్గం:మధ్య ప్రదేశ్ మహిళా రాజకీయ నాయకులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:మధ్య ప్రదేశ్‌కు చెందిన భారతీయ జనతా పార్టీ మహిళా రాజకీయ నాయకులు
వర్గం:మహిళా రాజకీయ నాయకులు
ప్రతీక్ష బక్షి

**ప్రతీక్షా బక్షి** (జననం 1970) భారతీయ సామాజిక శాస్త్రవేత్త, పెమినిస్ట్ లీగర్ స్కాలర్. ఆమె పరిశోధన ప్రధానంగా న్యాయస్థానం విధానాలు, ఎథ్నోగ్రఫీ(ethnography), మహిళలపై లైంగిక హింసపై దృష్టి సారించింది. ఆమె ప్రస్తుతం జవహర్‌లాల్ నెహ్రూ విశ్వవిద్యాలయం సెంటర్ ఫర్ ది స్టడీ ఆఫ్ లా అండ్ గవర్నెన్స్‌లో ఫ్యాకల్టీ సభ్యురాలిగా ఉంది.

## కెరీర్
ప్రతీక్ష బక్షి ఢిల్లీ స్కూల్ ఆఫ్ ఎకనామిక్స్ నుండి సోషియాలజీలో డాక్టరల్ డిగ్రీని పొందింది. ఢిల్లీ విశ్వవిద్యాలయంలో లా అండ్ సోషల్ సైన్సెస్ రీసెర్చ్ నెట్‌వర్క్‌ను స్థాపించింది. ఇది చట్టం, సాంఘిక శాస్త్ర పరిశోధనపై వార్షిక ఇంటర్ డిసిప్లినరీ కాన్ఫరెన్స్‌ను నిర్వహిస్తుంది. బాన్‌లోని కేట్ హాంబర్గర్ సెంటర్, యూనివర్శిటీ ఆఫ్ వార్విక్, భారతదేశంలోని యూనివర్శిటీ గ్రాంట్స్ కమీషన్ లకు ఆమె ఫెలోషిప్‌ మెంబర్.

2014లో ఆమె *పబ్లిక్ సీక్రెట్స్ ఆఫ్ ది లా: రేప్ ట్రయల్స్ ఇన్ ఇండియా* అనే పుస్తకాన్ని ఆక్స్‌ఫర్డ్ యూనివర్శిటీ ప్రెస్ నుండి ప్రచురించింది. ఇది భారతదేశంలోని కోర్టు గదులపై ఎథ్నోగ్రాఫిక్ పరిశోధన చేసి ప్రచురించి మొదటి రచనలలో ఒకటి. ఇందులో ముఖ్యంగా గుజరాత్‌లోని అహ్మదాబాద్‌ ట్రయల్ కోర్టు నుండి అత్యాచార విచారణలపై దృష్టి సారించింది. ఈ పుస్తకం పరిశోధనా ప్రచురణలలో సానుకూల సమీక్షలను అందుకుంది. లా & సొసైటీ రివ్యూ(*Law & Society Review*) దీనిని "భారతదేశంలో రేప్ ట్రయల్స్ ప్రజా జీవితం విశేషమైన అధ్యయనం" అని పేర్కొన్నది. ది జర్నల్ ఆఫ్ ది ఇండియన్ లా ఇన్స్టిట్యూట్‌లో "స్త్రీవాద న్యాయ పరిశోధన రంగంలో మార్గదర్శక ప్రయత్నం" అని సమీక్షించారు. ఆమె ఇండియన్ ఎక్స్‌ప్రెస్, ఎకనామిక్ అండ్ పొలిటికల్ వీక్లీ, ఔట్‌లుక్ ఇండియాలో చట్టం, లైంగిక హింసపై పలు ఆర్టికల్స్ రాసింది. వాటితో పాటుగా ఇండియన్ సోషియాలజీ, థర్డ్ వరల్డ్ క్వార్టర్లీ, అన్యువల్ రివ్యూ ఆఫ్ ఆంత్రోపాలజీ వంటి పలు అకడమిక్ జర్నల్స్ లలో కూడా పలు రచనలు చేసింది.

## అవార్డులు
2021లో లైంగిక హింస, న్యాయశాస్త్రంపై చేసిన కృషికి ఆమె సామాజిక శాస్త్రాల విభాగంలో ఇన్ఫోసిస్ బహుమతిని గెలుచుకుంది. ఈ బహుమతిని జాతీయ స్థాయిలో ప్రతీయేటా విజ్ఞాన, అధ్యయన రంగాల్లో విశిష్ట సేవలు, ఆవిష్కరణలు చేపట్టిన వారికి ఇన్ఫోసిస్‌ సైన్స్‌ ఫౌండేషన్‌(ఐఎస్‌ఎఫ్‌) అందిస్తుంది.

## మూలాలు

వర్గం:1970 జననాలు
వర్గం:భారతీయ సామాజిక శాస్త్రవేత్తలు
వర్గం:భారతీయ మహిళా సామాజిక శాస్త్రవేత్తలు
వర్గం:భారత మహిళా విద్యావేత్తలు
వర్గం:జవహర్‌లాల్ నెహ్రూ విశ్వవిద్యాలయం
వర్గం:భారతీయ స్త్రీవాదులు
చంచల్ శాసనసభ నియోజకవర్గం

**చంచల్ శాసనసభ నియోజకవర్గం** పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం మల్దా జిల్లా, మల్దహా ఉత్తర లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. చంచల్ నియోజకవర్గం పరిధిలో చంచల్ I కమ్యూనిటీ డెవలప్‌మెంట్ బ్లాక్, హరిశ్చంద్రపూర్ I కమ్యూనిటీ డెవలప్‌మెంట్ బ్లాక్‌లోని బారుయి, కుసిధ, రషీదాబాద్, తులసిహట్ట గ్రామ పంచాయతీలు ఉన్నాయి.

## ఎన్నికైన సభ్యులు

## 2021 ఎన్నికల ఫలితం

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
భారతీ కశ్యప్

**భారతీ కశ్యప్** (జననం 1967 మే 15) భారతీయ నేత్ర వైద్యురాలు. సామాజిక కార్యకర్త కూడా. ఆమె ఉచిత కంటి శస్త్రచికిత్స అందించడం, మహిళల ఆరోగ్యాన్ని మెరుగుపరచడంలో ప్రసిద్ధి చెందింది.

ఆమె 2017లో నారీ శక్తి పురస్కారంతో సత్కరించబడింది. సామాజిక కార్యకర్తగా ఆమె ఐదుసార్లు జాతీయ స్థాయిలో ఇండియన్ మెడికల్ అసోసియేషన్ అవార్డును అందుకుంది.

## వ్యక్తిగత జీవితం
1967 మే 15న జన్మించిన ఆమె ఎంబిబిఎస్, ఎంఎస్ (నేత్ర వైద్యం), అలాగే కార్నియాలో ఫెలో చదివింది. ఆమె జార్ఖండ్‌లోని రాంచీలో కశ్యప్ మెమోరియల్ కంటి ఆసుపత్రిని స్థాపించిన బీరేంద్ర ప్రసాద్ కశ్యప్‌ను వివాహం చేసుకుంది.

## కెరీర్
ఆమె ఉచిత చికిత్స అందించడం ద్వారా డిటెక్టివ్ కంటిశుక్లం, వక్రీభవన లోపం మొదలైన దృష్టి లోపంతో బాధపడుతున్న పిల్లల విద్య కోసం విస్తృతంగా పనిచేసింది. ఆమె 1995లో సామాజిక సేవను ప్రారంభించింది, జార్ఖండ్ పిల్లలలో పెరుగుతున్న అంధత్వం సంభవనీయతను గుర్తించిన ఆమె రామ్‌ఘర్‌లోని ప్రభుత్వ పాఠశాలల్లో చేరిన 10,000 మంది పిల్లల నమూనా కంటి పరీక్షను నిర్వహించింది. నివారించదగిన అంధత్వానికి గల ప్రధాన కారణాలను పరిష్కరించడానికి ఆమె ఉచిత కంటి శిబిరాలను నిర్వహించింది.

అలాగే ఆమె గ్రామీణ ప్రాంతాల్లోని మహిళలకు నాణ్యమైన ఆరోగ్య సంరక్షణను అందించింది, గర్భాశయ క్యాన్సర్ నుండి వేలాది మందిని రక్షించింది.

## సామాజిక సేవ
ఆమె ఉచిత చికిత్స అందించడం ద్వారా పలు రకాల దృష్టి లోపంతో బాధపడుతున్న పిల్లల విద్య కోసం విస్తృతంగా పనిచేసింది. ఇలా ఆమె 1995లో సామాజిక సేవను ప్రారంభించింది. జార్ఖండ్ పిల్లలలో అంధత్వం కారణంగా అధిక డ్రాపౌట్ రేటు ఉండడంతో ఆమె రామ్‌ఘర్‌లోని ప్రభుత్వ పాఠశాలల్లో చేరిన 10,000 మంది పిల్లల నమూనా కంటి పరీక్షను నిర్వహించింది. నివారించదగిన అంధత్వానికి గల ప్రధాన కారణాలను పరిష్కరించడానికి ఆమె ఉచిత కంటి శిబిరాలను నిర్వహించింది.

## మూలాలు

వర్గం:1967 జననాలు
వర్గం:భారత నేత్ర వైద్యులు
వర్గం:నారీ శక్తి పురస్కార విజేతలు
వర్గం:మహిళా నేత్ర వైద్యులు
హబీబ్‌పూర్ శాసనసభ నియోజకవర్గం

**హబీబ్‌పూర్ శాసనసభ నియోజకవర్గం** పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం మల్దా జిల్లా, మల్దహా ఉత్తర లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. హబీబ్‌పూర్ నియోజకవర్గం పరిధిలో బమంగోలా కమ్యూనిటీ డెవలప్‌మెంట్ బ్లాక్‌, హబీబ్‌పూర్ కమ్యూనిటీ డెవలప్‌మెంట్ బ్లాక్‌లోని అక్తైల్, బైద్యాపూర్, బుల్బుల్ చండి, ధుంపూర్, హబీబ్‌పూర్, జజైల్, కంటుర్కా, మంగళ్‌పూర్ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
ఇంగ్లీష్ బజార్ శాసనసభ నియోజకవర్గం

**ఇంగ్లీష్ బజార్ శాసనసభ నియోజకవర్గం** పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం మల్దా జిల్లా, మాల్దాహా దక్షిణ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. ఇంగ్లీష్ బజార్ నియోజకవర్గం పరిధిలో ఇంగ్లీష్ బజార్ మునిసిపాలిటీ, అమృతి, బినోద్‌పూర్ గ్రామ పంచాయితీ, జదుపూర్ I, జదుపూర్ II, కాజిగ్రామ్, కొత్వాలి, ఇంగ్లీషు బజార్ కమ్యూనిటీ డెవలప్‌మెంట్ బ్లాక్‌లోని మహాదీపూర్ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
చిఱ్ఱావూరి

thumb|185x185px|సి.వై.చింతామణి
**చిఱ్ఱావూరి** లేదా **చిర్రావూరి** తెలుగువారిలొ కొందరి ఇంటిపేరు.

* సి.వై.చింతామణి (1880 ఏప్రిల్ 10 - 1941 జూలై 1) : *పోప్ ఆఫ్ ఇండియన్ జర్నలిజం*గా పేరుపొందిన ప్రసిద్ధ పాత్రికేయుడు, ఉదారవాద రాజకీయ నాయకుడు. అలహాబాదు నుండి వెలువడిన *[[లీడర్ (ఆంగ్ల పత్రిక)|లీడర్]]* అనే ఆంగ్ల పత్రికకు 1909 నుండి 1934 వరకు మూడు దశాబ్దాలపాటు సంపాదకత్వం వహించాడు. ఈయన *ఇండియన్ హెరాల్డ్*, *స్టాండర్డ్* పత్రికలను కూడా వ్యవస్థీకరించాడు.
* చిర్రావూరి లక్ష్మీనరసయ్య (జ.1915 మార్చి 20) :  తెలంగాణా పోరాటయోధుడు, కమ్యూనిస్టు నాయకుడు, ఖమ్మం పట్టణానికి పర్యాయపదమైన పాలనాదక్షుడు.. 1945లో ఖమ్మంలో జరిగిన ఆంధ్రమహాసభలో సంస్థ ప్రధాన కార్యదర్శిగా ఎన్నికై కీలక బాధ్యతలు నిర్వహించారు.

## మూలాలు

వర్గం:ఇంటిపేర్లు
మార్బర్గ్ వైరస్

**మార్బర్గ్ వైరస్** (Eng:Marburg virus), ఎబోలా వైరస్ వంటి వైరస్ల కుటుంబానికి చెందినది. ఇది మార్బర్గ్ వైరస్ వ్యాధి (MVD) కారణం, మార్బర్గ్ వైరస్ మొదటిసారిగా 1967లో గుర్తించబడింది ఎబోలా వలె, మార్బర్గ్ తీవ్రమైన రక్తస్రావ జ్వరాన్ని కలిగిస్తుంది, ఇది బహుళ అవయవ వ్యవస్థలను ప్రభావితం చేస్తుంది, విపరీతమైన రక్తస్రావం కలిగి ఉంటుంది, మార్బర్గ్ వైరస్ వ్యాధి చాలా ప్రాణాంతకం, దీనిని గతంలో గతంలో మార్బర్గ్ హెమరేజిక్ జ్వరం అని పిలిచేవారు, ఇది మొదట గబ్బిలాల ద్వారా మనిషికి, ఆతరువాత వ్యాధి సోకినా సోకిన వ్యక్తుల రక్తం, స్రావాలు, అవయవాలు లేదా ఇతర శారీరక ద్రవాలతో ప్రత్యక్ష సంబంధం ద్వారా (తెగిన చర్మం లేదా శ్లేష్మ పొరల ద్వారా), ఈ ద్రవాలతో కలుషితమైన ఉపరితలాలు, పదార్థాలతో (ఉదా. పరుపు, దుస్తులు) మార్బర్గ్ మానవుని నుండి మనిషికి వ్యాపిస్తుంది. ఇన్‌ఫెక్షన్ నుండి లక్షణాల ప్రారంభం వరకు విరామం 2 నుండి 21 రోజుల వరకు ఉంటుంది.ఈ వైరస్ ను ఎదుర్కోవడానికి ఆమోదించబడిన టీకాలు లేదా యాంటీవైరల్ చికిత్సలు లేవు.

## మూలాలు


వర్గం:అంటు వ్యాధులు
లోకప్రియ గోపీనాథ్ బొర్డొలొయ్ అంతర్జాతీయ విమానాశ్రయము (గువహాటి)

**లోకప్రియ గోపీనాథ్ బొర్డొలొయ్ అంతర్జాతీయ విమానాశ్రయం (గువహాటి)** , **దీనిని గువహాటి అంతర్జాతీయ విమానాశ్రయంగా** కూడా పిలుస్తారు, గువహాటి నగరానికి సేవలందిస్తున్న ఈ విమానాశ్రయాన్ని ఇంతకూ మునుపు ఈ విమానాశ్రయం ఉన్న ప్రాంతం బోర్ఝార్ మూలంగా బోర్ఝార్ విమానాశ్రయంగా పిలిచేవారు. భారత దేశానికి ఈశాన్యంలో ఉన్న అస్సాం రాష్ట్ర రాజధాని అయిన గువహాటిలో ఉండటం మూలాన ఇది ఈశాన్య రాష్ట్రాలకు ప్రధాన విమానాశ్రయంగా ఉంది. బోర్ఝార్ ప్రాంతంలో ఉండే ఈ విమానాశ్రయం డిస్పూర్ నుండి 26 కిలోమీటర్ల దూరంలో ఉంది. అస్సాం రాష్ట్ర మొదటి ముఖ్యమంత్రి అయిన గోపినాథ్ బోర్డోలాయ్ స్మారకంగా ఈ విమానాశ్రయం పేరు పెట్టారు. ఈ విమానాశ్రయాన్ని భారత విమానాశ్రయాల ప్రాధికార సంస్థ, భారత వైమానిక దళం సంయుక్తంగా నిర్వహిస్తున్నాయి.  

## చరిత్ర
thumb| విమానాశ్రయంలోని దేశీయ భద్రతా తనిఖీ ప్రాంతం
ఈ విమానాశ్రయం 1958లో స్థాపించబడింది, ఆ తరువాతి కాలంలో మరింత తీర్చిదిద్దబడింది. 2017లో 37 లక్షలకు పైగా ప్రయాణికులు ఈ విమానాశ్రయ సేవలు ఉపయోగించుకున్నారని అంచనా. విమానాశ్రయంలో ప్రస్తుతం ఉన్న టెర్మినల్ భవనం గరిష్టంగా గంటకు 850 మంది రాక/బయలుదేరే ప్రయాణీకుల నిర్వహణ సామర్థ్యాన్ని కలిగి ఉంది.

2002లో మొట్టమొదటి సారిగా ఈ విమానాశ్రయం నుండి బ్యాంకాక్ నగరానికి ఎయిర్‌బస్ A310 విమానాన్ని అంతర్జాతీయ సేవలు అందించడానికి  ప్రారంభించటం జరిగింది. దీంతో ఈ విమానాశ్రయం ఈశాన్య రాష్ట్రాలలో మొదటి అంతర్జాతీయ విమానాశ్రయంగా అవతరించింది, కానీ ప్రయాణికులు తక్కువగా ఉండటంతో ఈ విమానాన్ని కొన్ని రోజులకే నిలిపివేశారు.   

జనవరి 2019లో, గువహాటి విమానాశ్రయం UDAN పథకం కింద రెండు అంతర్జాతీయ గమ్యస్థానాల కోసం బిడ్‌లను గెలుచుకుంది, దీంతో ఇక్కడినుండి బ్యాంకాక్, ఢాకా, మ్యూయాంగ్ నగరాలకు విమానాల సేవలు అందుబాటులోకి వచ్చాయి. 

2021 నవంబర్ లో, గువహాటి  విమానాశ్రయం UDAN పథకం కింద ఢాకా, బ్యాంకాక్, కౌలాలంపూర్, సింగపూర్, యాంగాన్  అంతర్జాతీయ గమ్యస్థానాలకు బిడ్లను గెలుచుకుంది .  2019 ఫిబ్రవరిలో ఈ విమానాశ్రయాన్ని అదానీ గ్రూప్ సంస్థకు ఒక్కో ప్రయాణికుడిపై 160 రూపాయల ఆదాయం లెక్కన 50 సంవత్సరాల పాటు లీజుకు ఇవాటం జరిగింది. 

### కొత్త టెర్మినల్
భవిష్యత్తు అవసరాల రీత్యా అలాగే  పెరుగుతున్న ప్రయాణికుల సౌకర్యాలకోసం , భారత విమానాశ్రయాల ప్రాధికార సంస్థ (ఎయిర్‌పోర్ట్స్ అథారిటీ ఆఫ్ ఇండియా (AAI)) విమానాశ్రయానికి ఉత్తర భాగంలో ₹ 1,232 కోట్లతో కొత్త రెండవ ప్యాసింజర్ టెర్మినల్‌ను నిర్మించడం ప్రారంభించింది.

## ఇవి కూడా చూడండి

## మూలాలు

## బాహ్య లింకులు

వర్గం:Coordinates on Wikidata
వర్గం:విమానాశ్రయాలు
వర్గం:అంతర్జాతీయ విమానాశ్రయాలు
డిగ్రీ (కోణం)

**డిగ్రీ** అనేది సాధారణంగా సమతల కోణాలను కొలవడానికి ఉపయోగిస్తారు, ఒక బిందువు చుట్టూ పూర్తి భ్రమణాన్ని 360 డిగ్రీలుగా నిర్వచిస్తారు. డిగ్రీ అనేది **°** ( డిగ్రీ చిహ్నం ) ద్వారా సూచించబడుతుంది, డిగ్రీ గుర్తు (°) సాధారణంగా విలువను డిగ్రీలలో కొలవబడుతుందని సూచించడానికి ఉపయోగిస్తారు. ఉదాహరణకు, ప్రోట్రాక్టర్‌తో కోణాన్ని కొలుస్తూ, అది 30 డిగ్రీలుగా నిర్ణయించినట్లయితే, దానిని 30°గా వ్రాస్తారు.

జ్యామితి, త్రికోణమితిలో, డిగ్రీ అనేది కోణాల కొలత యూనిట్. ఒక డిగ్రీ పూర్తి భ్రమణంలో 1/360వ వంతుగా నిర్వచించబడింది, దీనిని వృత్తం అని కూడా అంటారు. కాబట్టి పూర్తి వృత్తం 360 డిగ్రీలు కలిగి ఉంటుంది.

ప్రొట్రాక్టర్ లేదా ఇతర కొలిచే పరికరాన్ని ఉపయోగించి కోణాన్ని డిగ్రీలలో కొలవవచ్చు. కోణాలను వాటి పరిమాణం, ఇతర కోణాల సంబంధం ఆధారంగా వర్గీకరించవచ్చు.

ఉదాహరణకు లఘుకోణం అనేది 90° ల కన్నా తక్కువ ఉంటుంది. లంబకోణం లేదా సమకోణం అనేది 90° లకు సమానంగా ఉంటుంది. గురుకోణం అనేది 90° ల కన్నా ఎక్కువగా, 180° ల కన్నా తక్కువగా ఉండే ఒక కోణం. ఋజుకోణం లేదా సరళకోణం (ఋజురేఖ లేదా సరళరేఖ) అనేది 180° లకు సమానంగా ఉండే ఒక కోణం. పరావర్తనకోణం లేదా బృహత్కోణం లేదా రిఫ్లెక్స్ కోణం అనేది 180° ల కన్నా ఎక్కువగా, 360° ల కన్నా తక్కువగా ఉండే ఒక కోణం.

కోణాలు, భ్రమణాలను కొలవడానికి గణితం, భౌతిక శాస్త్రం, ఇంజనీరింగ్, ఖగోళ శాస్త్రంతో సహా అనేక రంగాలలో డిగ్రీలు సాధారణంగా ఉపయోగించబడతాయి. అయినప్పటికీ, కంప్యూటర్ సైన్స్, గ్రాఫిక్స్ వంటి కొన్ని రంగాలలో, రేడియన్‌లను తరచుగా కోణాలను కొలవడానికి ప్రత్యామ్నాయ యూనిట్‌గా ఉపయోగిస్తారు.

## వివిధ రకాల కోణాల యొక్క చిత్రమాలిక

## ఇవి కూడా చూడండి
* కోణం
* రేడియన్

## మూలాలు

వర్గం:కోణం
అన్నా సింగ్

**అనా సింగ్** మహారాష్ట్రకు చెందిన ఫ్యాషన్ డిజైనర్, హిందీ సినిమా కాస్ట్యూమ్ డిజైనర్. 1989 నుండి దాదాపు 900 కంటే ఎక్కువ సినిమాకు కాస్ట్యూమ్ డిజైనర్ గా పనిచేసిన అన్నా సింగ్, 2005లో తాజ్ మహల్: ఎటర్నల్ లవ్ స్టోరీ సినిమాకు ఉత్తమ కాస్ట్యూమ్ డిజైనర్ గా జాతీయ పురస్కారాన్ని అందుకుంది.

బాలీవుడ్ నటి, మోడల్ కత్రినా కైఫ్‌ను 2002లో మోడల్‌గా తన షోలో పరిచయం చేసిన మొదటి ఫ్యాషన్ డిజైనర్ అనా సింగ్. 2010లో భారతదేశంలో జరిగిన కామన్వెల్త్ క్రీడల ప్రారంభోత్సవంలో పాల్గొన్న నటీనటుల కోసం కూడా దుస్తులను డిజైన్ చేసింది.

## కాస్ట్యూమ్ డిజైనర్ గా

* వీర్ (2010)
* యువరాజ్ (2008)
* ధూమ్ 2 (2006)
* వివాహ్ (2006)
* గోల్ మాల్: ఫన్ అన్‌లిమిటెడ్ (2006)
* అంజానే: ది అన్ నోన్ (2006)
* తాజ్ మహల్: యాన్ ఎటర్నల్ లవ్ స్టోరీ (2005)
* దిల్ జో భీ కహే (2005)
* మెయిన్ ఐసా హి హూన్ (2005)
* బ్లాక్‌మెయిల్ (2005)
* హల్ చల్ (2004)
* మస్తీ (2004)
* ఖాకీ (2004)
* బూమ్ (2003)
* అఖియోన్ సే గోలీ మారే (2002)
* శరారత్ (2002)
* ఆవారా పాగల్ దీవానా (2002)
* ఆంఖేన్ (2002)
* అజ్నాబీ (2001)
* లజ్జా (2001)
* యాదీన్ (2001)
* ఇత్తెఫాక్ (2001)
* ధాయి అక్షర్ ప్రేమ్ కే (2000)
* తేరా జాదూ చల్ గయా (2000)
* తార్కీబ్ (2000)
* జోరు కా గులాం (2000)
* ఖౌఫ్ (2000)
* ఖూబ్‌సూరత్ (1999)
* హోతే హోటే ప్యార్ హో గయా (1999)
* ఆర్జూ (1999)
* లావారిస్ (1999)
* ఆ అబ్ లౌట్ చలేన్ (1999)
* సోల్జర్ (1998)
* గులాం (1998)
* కోయిలా (1998)

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:మహారాష్ట్ర మహిళలు
వర్గం:భారత మహిళా ఫ్యాషన్ డిజైనర్లు
గౌరీ షిండే

**గౌరీ షిండే** (జననం 1974 జూలై 6) భారతీయ చలనచిత్ర దర్శకురాలు, స్క్రీన్ రైటర్. అత్యంత ప్రశంసలు అందుకున్న బాలీవుడ్ చిత్రం ఇంగ్లీష్ వింగ్లీష్ (2012)తో ఆమె దర్శకత్వ రంగ ప్రవేశం చేసింది. చాలాకాలంపాటు సినిమాలకు దూరంగా ఉండి మరోసారి ఈ చిత్రంతో తళుక్కున మెరిసింది నటి శ్రీదేవి. ఫైనాన్షియల్ టైమ్స్ 'చూడాల్సిన 25 మంది భారతీయులు' 2012 జాబితాలో ఆమె పేరు నమోదైంది. ఆమె రీడిఫ్ (Rediff) బాలీవుడ్ 5గురు ఉత్తమ దర్శకులు 2012 జాబితాలో కూడా ఉంది.

## బాల్యం, విద్యాభ్యాసం
గౌరీ షిండే పూణేలో పుట్టి పెరిగింది. అక్కడ ఆమె సెయింట్ జోసెఫ్స్ హై స్కూల్‌లో చదువుకుంది. తరువాత సింబయాసిస్ ఇన్‌స్టిట్యూట్ ఆఫ్ మాస్ కమ్యూనికేషన్ నుండి జర్నలిజంలో పట్టభద్రురాలైంది. ఆమెకు విద్యార్థి దశ నుంచే సినిమా నిర్మాణం పట్ల ఆకాంక్ష మొదలైంది.

## కెరీర్
ముంబైలో డాక్యుమెంటరీ దర్శకుడు సిద్ధార్థ్ కాక్‌ వద్ద ఇంటర్న్‌షిప్ చేసింది. తర్వాత ఆర్. బాల్కీ క్రియేటివ్ డైరెక్టర్‌గా ఉన్న IBW, బేట్స్ క్లారియన్, లోవ్ లింటాస్ వంటి అడ్వర్టైజింగ్ ఏజెన్సీలతో కలిసి పనిచేసింది. ఆమె 100కు పైగా ప్రకటనలు, షార్ట్ ఫిల్మ్‌లు చేసింది. ఆమె షార్ట్ ఫిల్మ్ ఓ మాన్! (2001) బెర్లిన్ ఫిల్మ్ ఫెస్టివల్‌కు ఎంపికైంది.

## వ్యక్తిగత జీవితం
ఆమె 2007లో సినీ దర్శకుడు ఆర్.బాల్కీని వివాహం చేసుకుంది.

## ఫిల్మోగ్రఫీ

## అవార్డులు

## మూలాలు

వర్గం:1974 జననాలు
వర్గం:భారత మహిళా చలనచిత్ర దర్శకులు
వర్గం:ఇండియన్ అడ్వర్టైజింగ్ డైరెక్టర్లు
వర్గం:భారత మహిళా స్క్రీన్ రైటర్స్
వర్గం:హిందీ భాషా చిత్ర దర్శకులు
వర్గం:ఫిల్మ్‌ఫేర్ అవార్డుల విజేతలు
వర్గం:మహిళా కళాకారులు
వర్గం:హిందీ స్క్రీన్ రైటర్స్
గొట్టిముక్కల పద్మారావు

**గొట్టిముక్కల పద్మారావు**, తెలంగాణ ఉద్యమకారులు, రాజకీయ నాయకులు, సినీ నిర్మాత, సామాజికవేత్త. పద్మప్రియ ఆర్ట్స్ బ్యానర్ అనే నిర్మాణ సంస్థ ద్వారా సుమన్ తో కంచు కవచం, రాజేంద్రప్రసాద్తో జోకర్, ఏప్రిల్ 1 విడుదల వంటి సినిమాలను నిర్మించారు.

## జీవిత విశేషాలు
గొట్టిముక్కల పద్మారావు 1954, నవంబరు 8న కూకట్‌పల్లిలో జన్మించారు. తండ్రిపేరు గొట్టిముక్కల రామారావు, తల్లిపేరు రాజ్యలక్ష్మీ. పద్మారావు బిఏ వరకు చదివారు.

## కుటుంబం
గొట్టిముక్కల పద్మారావుకు విజయలక్ష్మీతో వివాహం జరిగింది. వారికి ముగ్గురు కుమార్తెలు (సుజనారావు, సుష్మారావు, సుచరితారావు). పెద్ద కుమార్తె సుజనా రావు గమనం సినిమాకు దర్శకత్వం వహించారు.

## రాజకీయం
1996లో తెలుగుదేశం పార్టీతో రాజకీయ జీవితాన్ని ప్రారంభించారు. కూకట్‌పల్లి నియోజకవర్గంలో పార్టీ బలోపేతానికి విశేషంగా కృషిచేశారు. ఆ సమయంలో జన్మభూమి కాలనీ పేరిట పేదలకు ఇళ్ళు కట్టించడంతోపాటు, పలు అభివద్ధి కార్యక్రమాలలో పాల్గొన్నారు. తరువాత మలిదశ తెలంగాణ ఉద్యమంలో పాల్గొన్నారు. ఆ సమయంలో కేసీఆర్ ఆహ్వానం మేరకు 2010లో తెలంగాణ రాష్ట్ర సమితి పార్టీలో చేరారు. కూకట్‌పల్లి నియోజకవర్గ పార్టీ ఇంఛార్జ్ గా పనిచేసి, పార్టీ బలోపేతానికి విశేషంగా కృషిచేశారు. 2014లో కూకట్‌పల్లి నియోజకవర్గం నుండి టీఆర్ఎస్ అభ్యర్థిగా పోటీచేసి, తెలుగుదేశం అభ్యర్థి మాధవరం కృష్ణారావు చేతిలో ఓడిపోయారు. 2015లో హైదరాబాదు నగర మున్సిపల్ ఎన్నికల్లో పార్టీ గెలుపుకు కీలకపాత్ర పోషించారు. 2018 అసెంబ్లీ ఎన్నికల్లో కూకట్‌పల్లి నియోజకవర్గం నుండి టికెట్ అశించిన పద్మారావు, సీటు రాకపోవడంతో 2018 నవంబరు 18న టీఆర్ఎస్‌ పార్టీకి రాజీనామా చేశారు.

2019 ఏప్రిల్ 1న జహీరాబాద్ లోక్‌సభ నియోజకవర్గంలో భారత జాతీయ కాంగ్రెస్ పార్టీ జాతీయ అధ్యక్షులు రాహుల్ గాంధీ సమక్షంలో కాంగ్రెస్ పార్టీలో చేరారు. మల్కాజ్ గిరి లోక్‌సభ నియోజకవర్గ ఎన్నికల్లో రేవంత్ రెడ్డి గెలుపుకు కృషిచేశారు. 2022 నవంబరు 2న రాహుల్ గాంధీ నిర్వహించిన భారత్ జోడో యాత్రలో భాగంగా బోయినపల్లి నుండి మియాపూర్ వరకు జరిగిన యాత్రలో పాల్గొన్నారు.

## తెలంగాణ ఉద్యమం
ప్రత్యేక తెలంగాణ కోసం జరిగిన ఉద్యమంలో 1970లలో గొట్టిముక్కల పద్మారావు పాల్గొని, జైలుకు కూడా వెళ్ళారు. మలిదశ ఉద్యమంలో కూడా పాల్గొని కూకట్‌పల్లి నియోజకవర్గ పరిధిలో ఉద్యమాన్ని నడిపారు. తెలంగాణ ఉద్యమంలో భాగంగా తన కుమార్తె సుజనారావుతో కలిసి ప్రత్యేక తెలంగాణ రాష్ట్ర అవసరాన్ని తెలియజెప్పేలా లఘుచిత్రాలను రూపొందించారు.

## సినిమారంగం
చిన్నప్పట్టి నుండి సినిమాలపై ఉన్న ఆసక్తితో పద్మప్రియ ఆర్ట్స్ బ్యానర్ అనే నిర్మాణ సంస్థను స్థాపించాడు. తొలి సినిమాగా 1985లో రాజశేఖరరెడ్డి దర్శకత్వంతో సుమన్ హీరోగా కంచు కవచం సినిమాను నిర్మించారు. ఈ సినిమాతో తనికెళ్ళ భరణిని రచయితగా, నటుడిగా పరిచయం చేశారు, ఆ సినిమాలో పద్మారావు పోలీస్ పాత్రలో కూడా నటించారు. 1986లో సి ఎస్ రావు దర్శకత్వం వహించిన శ్రీ వేమన చరిత్ర సినిమాకు సహ నిర్మాతగా వ్యవహరించారు. ఆ తరువాత వంశీ దర్శకత్వంలో రాజేంద్రప్రసాద్ హీరోగా 1991లో ఏప్రిల్ 1 విడుదల, 1993లో జోకర్ వంటి సినిమాలను నిర్మించారు. 2006లో నీ నవ్వే చాలు సినిమాకు సమర్పకులుగా వ్యవహరించారు.

## మూలాలు

వర్గం:1954 జననాలు
వర్గం:హైదరాబాదు జిల్లా రాజకీయ నాయకులు
వర్గం:తెలుగు సినిమా నిర్మాతలు
వర్గం:తెలుగు సినిమా నటులు
సుజాపూర్ శాసనసభ నియోజకవర్గం

**సుజాపూర్ శాసనసభ నియోజకవర్గం** పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం మల్దా జిల్లా, మాల్దాహా దక్షిణ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

సుజాపూర్ నియోజకవర్గం పరిధిలో కలియాచక్ I కమ్యూనిటీ డెవలప్‌మెంట్ బ్లాక్‌లోని అలీపూర్ I, అలీపూర్ II, బామోన్‌గ్రామ్ మషింపూర్, గయేష్‌బరి, జలాల్‌పూర్, జలువా బాదల్, కలియా చక్ II, మోజాంపూర్, నవోడా జదుపూర్, సిలంపూర్ I, సిలంపూర్ II, సుజాపూర్ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
సంసెర్‌గంజ్ శాసనసభ నియోజకవర్గం

**సంసెర్‌గంజ్ శాసనసభ నియోజకవర్గం** పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం ముర్షిదాబాద్ జిల్లా, మాల్దాహా దక్షిణ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

సంసెర్‌గంజ్ నియోజకవర్గం పరిధిలో ధులియన్ మునిసిపాలిటీ, సంసెర్‌గంజ్ కమ్యూనిటీ డెవలప్‌మెంట్ బ్లాక్‌లోని భాసాయిపైకర్, బోగ్దాద్‌నగర్, చచండా, దోగాచి, నాపరా, నిమ్టిటా, ప్రతాప్‌గంజ్, టిన్పుకురియా గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
ఇస్లాంపూర్ శాసనసభ నియోజకవర్గం (పశ్చిమ బెంగాల్)

**ఇస్లాంపూర్ శాసనసభ నియోజకవర్గం** పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం ఉత్తర దినాజ్‌పూర్ జిల్లా, రాయ్‌గంజ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

ఇస్లాంపూర్ నియోజకవర్గం పరిధిలో ఇస్లాంపూర్ మునిసిపాలిటీ, ఇస్లాంపూర్ కమ్యూనిటీ డెవలప్‌మెంట్ బ్లాక్ లోని అగ్దిమ్తి ఖంతి, గైసల్ I, గైసల్ II, గుంజరియా, ఇస్లాంపూర్, మతికుండ I, మతికుండ II, పండిట్‌పోత I, పండిట్‌పోత II, రామ్‌గంజ్ I, రామ్‌గంజ్ II గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
సంజీవ్ త్యాగి

**సంజీవ్ త్యాగి** (జననం 1971 జూన్ 29)  ఒక భారతీయ టెలివిజన్, చలనచిత్ర నటుడు, సోనీ TVలో క్రైమ్ పెట్రోల్‌లో పోలీస్ ఇన్‌స్పెక్టర్‌గా తన పాత్రకు పేరుగాంచాడు. క్రైమ్ పెట్రోల్‌లోని చాలా ఎపిసోడ్‌లలో అతను నటించాడు. అతను అక్షయ్ కుమార్ బేబీలో కనిపించాడు, వికాస్ దూబే జీవితం ఆధారంగా రూపొందించబడిన హనక్ చిత్రంలో డి. మిశ్రా పాత్రను పోషించాడు. అతను మహిళలు, పిల్లల భద్రత కోసం చేరాడు.

## మూలాలు
కరందిఘి శాసనసభ నియోజకవర్గం

**కరందిఘి శాసనసభ నియోజకవర్గం** పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం ఉత్తర దినాజ్‌పూర్ జిల్లా, రాయ్‌గంజ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. కరందిఘి నియోజకవర్గం పరిధిలో దల్ఖోలా మునిసిపాలిటీ, అల్తాపూర్ I, అల్తాపూర్ II, దల్ఖోలా II, దోమ్హానా, కరందిఘి I, కరందిఘి II, లహుతారా I, లహుతారా II, SIMA ఆనందపూర్, రాణిగంజ్, కరండిఘి కమ్యూనిటీ డెవలప్‌మెంట్ బ్లాక్ లోని  రసఖోవా I, రసఖోవా II  గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
చకులియా శాసనసభ నియోజకవర్గం

**చకులియా శాసనసభ నియోజకవర్గం** పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం ఉత్తర దినాజ్‌పూర్ జిల్లా, రాయ్‌గంజ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. చకులియా నియోజకవర్గం పరిధిలో గోల్‌పోఖర్ II కమ్యూనిటీ డెవలప్‌మెంట్ బ్లాక్, కరండిఘి కమ్యూనిటీ డెవలప్‌మెంట్ బ్లాక్‌లోని బజార్‌గావ్ I, బజార్‌గావ్ II గ్రామ పంచాయితీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
హార్మోన్

**హార్మోన్లు** అనేవి బహుకణ జీవుల శరీరంలోని వివిధ గ్రంథులు, అవయవాల ద్వారా ఉత్పత్తి చేయబడిన రసాయన వాహకాలు. ఇవి పెరుగుదల, అభివృద్ధి, జీవక్రియ, పునరుత్పత్తి, మానసిక స్థితి వంటి అనేక శారీరక ప్రక్రియలను నియంత్రిస్తాయి, సమన్వయం చేస్తాయి. హార్మోన్లు రక్తప్రవాహంలోకి విడుదల చేయబడతాయి. కణాలు లేదా అవయవాలను లక్ష్యంగా చేసుకుంటాయి, అక్కడ అవి నిర్దిష్ట గ్రాహకాలతో బంధిస్తాయి. జీవసంబంధ ప్రతిస్పందనను ప్రారంభిస్తాయి. స్టెరాయిడ్ హార్మోన్లు, పెప్టైడ్ హార్మోన్లు, అమైనో యాసిడ్-ఉత్పన్న హార్మోన్లతో సహా అనేక రకాలైన హార్మోన్లు ఉన్నాయి. అవి రక్తంలో చక్కెర స్థాయిలను, ఆకలిని నియంత్రించడం నుండి గ్రహించిన ముప్పు లేదా ప్రమాదానికి ప్రతిస్పందనను ప్రేరేపించడం వరకు అనేక రకాల విధుల్లో పాల్గొంటాయి. ఇవి లైంగిక ప్రవర్తనను కూడా ప్రభావితం చేస్తాయి.

హార్మోన్లు పాలీపెస్టైడ్‌తో నిర్మితమైన రసాయన వాహకాలు. ఇవి శరీరంలో ఒక ప్రాంత కణజాలం, అవయవాల నుండి ఉత్పత్తి అయి, వివిధ శరీర భాగాలకు రక్తం ద్వారా ప్రవహించి నిర్దిష్ట అవయవాన్ని ప్రభావితం చేసి జీవప్రక్రియల సమతుల్యతకు తోడ్పడుతాయి. ఈ హార్మోన్‌లు ఎండోక్రైన్, ఎక్సోక్రైన్ గ్రంథుల నుండి ఉత్పత్తి అవుతాయి.

ఇవి మానవ శరీరంలో సూక్ష్మ మోతాదులో ఉత్పత్తి అయినప్పటికీ, వీటి ప్రభావం వలన శరీరంలోని వివిధ సాధారణ జీవనక్రియలైన జీర్ణక్రియ, శారీరక, మానసిక ఎదుగుదల, ప్రత్యుత్పత్తి, మానసిక సమతుల్యత, జీవక్రియలకు తోడ్పడతాయి. మానవుడిలో ఈ హార్మోన్‌లు అసమతుల్యతకు గురి అయినప్పుడు తీవ్రమైన దీర్ఘకాలిక వ్యాధుల బారిన పడతాడు.

ఒక వ్యక్తి ముప్పును ఎదుర్కొన్నప్పుడు, మెదడులోని హైపోథాలమస్ సానుభూతిగల నాడీ వ్యవస్థను సక్రియం చేస్తుంది. ఇది అడ్రినల్ గ్రంథుల నుండి అడ్రినలిన్, కార్టిసాల్‌తో సహా హార్మోన్ల విడుదలను ప్రేరేపిస్తుంది. ఈ హార్మోన్లు హృదయ స్పందన రేటు, శ్వాస రేటు, రక్తపోటును పెంచడం ద్వారా, కండరాలకు రక్త ప్రవాహాన్ని మళ్లించడం ద్వారా, జీర్ణ, రోగనిరోధక వ్యవస్థల నుండి దూరంగా ఉండటం ద్వారా శరీరాన్ని చర్య కోసం సిద్ధం చేస్తాయి.

మానవులు, ఇతర జంతువులు ప్రాణాంతక పరిస్థితులకు త్వరగా ప్రతిస్పందించడంలో సహాయపడటానికి గ్రహించిన ముప్పు లేదా ప్రమాదానికి ప్రతిస్పందన మనుగడ యంత్రాంగంగా ఉద్భవించింది. అయినప్పటికీ, బహిరంగ ఉపన్యాసాల్లో లేదా ఉద్యోగ ముఖాముఖి వంటి పని సంబంధిత ఒత్తిళ్ల వల్ల కూడా ఇది ప్రేరేపించబడవచ్చు. సమర్థవంతంగా నిర్వహించకపోతే దీర్ఘకాలిక ఒత్తిడి, ఆరోగ్య సమస్యలకు దారితీస్తుంది.

## ఇవి కూడా చూడండి
* హార్మోన్ సమస్యలు
* అడ్రినలిన్

## మూలాలు

* Hormones

వర్గం:హార్మోన్లు
ఇంద్రన్స్ జయన్

**ఇంద్రన్స్ జయన్**, మలయాళ సినిమా కాస్ట్యూమ్ డిజైనర్. దాదాపు 300 చిత్రాలకు కాస్ట్యూమ్ డిజైనర్‌గా పనిచేశాడు. 2009లో కుట్టి స్రాంక్ సినిమాకు, 2010లో నమ్మ గ్రామం సినిమాకు ఉత్తమ కాస్ట్యూమ్ డిజైనర్ గా జాతీయ చలనచిత్ర అవార్డులను అందుకున్నాడు.

thumb| 2010లో నమ్మ గ్రామం చిత్రానికి గానూ ఇంద్రన్స్ జయన్ జాతీయ చలనచిత్ర అవార్డును అందుకున్నారు

## జననం
కేరళ రాష్ట్రం త్రివేండ్రంలోని కుమారపురంలో జన్మించాడు. మలయాళ సినీ నటుడు ఇంద్రన్స్ బంధువు.

## అవార్డులు
**[[భారత జాతీయ చలనచిత్ర పురస్కారాలు|జాతీయ చలనచిత్ర అవార్డులు]]**
* 2010: గ్రామం తమిళం కోసం ఉత్తమ కాస్ట్యూమ్ డిజైన్ దర్శకుడు: మోహన్ శర్మ
* 2009: కుట్టి స్రాంక్ కోసం ఉత్తమ కాస్ట్యూమ్ డిజైన్. మలయాళం దర్శకత్వం: షాజీ ఎన్. కరుణ్

**కేరళ రాష్ట్ర చలనచిత్ర అవార్డు**
* 2011: వీరపుత్రన్ - పిటి కుంజు ముహమ్మద్ మలయాళం

**ఇతర అవార్డులు**
* 2004: ఫిల్మ్ క్రిటిక్స్ అవార్డ్ - కుబేరన్ - సుందర్‌దాస్
* 2011: సూర్య టివి & ఫిల్మ్ ప్రొడ్యూసర్స్ అవార్డు - వీరపుత్రన్

## సినిమాలు (కొన్ని)

* జాఢకం
* రాధా మాధవం
* పక్షే 
* స్పదికం
* భూతక్కన్నది
* సుకృతం
* ఉద్యానపాలకన్
* కుబేరన్
* అరయన్నంగాలుడే వీడు
* ఒరు చెరు పంచిరి
* వధూ డాక్టర్‌ను
* కథా నాయగన్
* కుట్టి స్రాంక్
* రామణం
* వీరపుత్రన్
* సుందర పురుష్
* నక్షత్ర కూడరం
* మేలెపరంబిల్ ఆనవీడు
* అనియన్ బావ చేతన్ బావ
* డిల్లీవాలా రాజకుమారన్
* నాడోడిమన్నన్
* స్వపానం
* అద్యతే కన్మణి
* కొట్టారం వీట్టిలే అప్పుత్తాన్
* డార్లింగ్ డార్లింగ్
* నమ్మ గ్రామం
* గౌరీశంకరం
* ఎ.కె.జి
* ఔటాఫ్ సిలబస్
* కుంజనాంతంటే కదా
* అతిశయన్
* సమ్మానం
* వసంతతింటే కనల్ వాళికల్
* ఏప్రిల్ ఫూల్
* అయాల్
* పుత్తుక్కొట్టాయిలే పుతుమానవాళన్
* ఆలవట్టం
* మలయాళీ మామను వనక్కోమ్
* మా సంకీర్తన పోల్
* భార్యా హం సుహృతు కావాలి
* కృత్యం
* సాధనాన్తంతే సమయం
* అమ్మకు మా తారట్టు
* *ఓన్నం లోక మహాయుద్ధం*
* చేకవర్
* రుద్రసింహాసనం

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:భారత ఫ్యాషన్ డిజైనర్లు
వర్గం:కేరళ వ్యక్తులు
గార్గేయి ఎల్లాప్రగడ

**గార్గేయి ఎల్లాప్రగడ** భారతీయ చలనచిత్ర నటి. తెలుగు సినిమాలలో నటిస్తోంది. ఆమె 2019లో ఎవ్వరికీ చెప్పొద్దు చిత్రంతో అరంగేట్రం చేసింది.

ఆమె నటించిన సింగిల్ క్యారెక్టర్ తో విభిన్నమైన కథాంశంతో రూపొందిన హలో మీరా..! చిత్రం 2023 ఏప్రిల్ 21న విడుదలకు సిద్ధమైంది.

## బాల్యం, విద్యభ్యాసం
తెలంగాణలోని హైదరాబాద్‌లో 2001 జనవరి 1న జన్మించింది. ఆమె సైకాలజీలో బ్యాచిలర్ డిగ్రీ అభ్యసించింది.

## కెరీర్
ఆమె 11 సంవత్సరాల వయస్సులో టీవీ సిరీస్‌లో చైల్డ్ ఆర్టిస్ట్‌గా తన కెరీర్‌ను ప్రారంభించింది. ఆ తరువాత మోడల్ గా మారింది. ఆమె ఎవ్వరికీ చెప్పొద్దు (2019) చిత్రంలో కథానాయికగా తొలిసారిగా నటించింది. దీనికి ముందు 2017లో శ్రీకృష్ణ చైతన్య దర్శకత్వం వహించిన హిందీ షార్ట్ ఫిల్మ్‌ ఆయీనా(आईना)లో ప్రధాన పాత్రలో నటించి అందరిని మెప్పించింది. ఈ చిత్రమే తెలుగులో మకురం గా వచ్చింది.

## మూలాలు

వర్గం:2001 జననాలు
వర్గం:తెలుగు సినిమా నటీమణులు
వర్గం:భారతీయ సినిమా నటీమణులు
అంజలి సుద్

అంజలి సుద (జననం ఆగస్టు 13, 1983) భారతీయ సంతతికి చెందిన ఒక అమెరికన్ వ్యాపారవేత్త, ఆన్‌లైన్ వీడియో ప్లాట్‌ఫారమ్ అయిన వీమియో  సీఈఓ. సుద్ గతంలో జనరల్ మేనేజర్‌గా, మార్కెటింగ్ హెడ్‌గా పనిచేసిన తర్వాత జూలై 2017లో ఈ పదవికి నియమించబడ్డారు. సుద్ డాల్బీ లాబొరేటరీస్ బోర్డ్‌లో పనిచేసింది, వరల్డ్ ఎకనామిక్ ఫోరమ్‌కి నియమించబడిన యంగ్ గ్లోబల్ లీడర్, 2018లో ఫార్చ్యూన్  40 అండర్ 40 పెరుగుతున్న వ్యాపార నాయకులలో ఒకరిగా జాబితా చేయబడింది.

## ప్రారంభ జీవితం, విద్య
సుద్ డెట్రాయిట్, మిచిగాన్‌లో పంజాబ్ నుండి వలస వచ్చిన భారతీయుల కుమార్తెగా జన్మించింది. ఆమె మిచిగాన్‌లోని ఫ్లింట్‌లో పెరిగింది. 1997లో, 14 సంవత్సరాల వయస్సులో, మసాచుసెట్స్‌లోని అండోవర్‌లోని ఒక ప్రైవేట్ పాఠశాల అయిన ఫిలిప్స్ ఆండోవర్ అకాడమీలో చదువుకోవడానికి సుద్ ఫ్లింట్‌ను విడిచిపెట్టింది.

సుద్ వార్టన్ స్కూల్ ఆఫ్ పెన్సిల్వేనియా విశ్వవిద్యాలయం నుండి 2005లో బి.ఎస్సీ చేసింది. ఫైనాన్స్, మేనేజ్‌మెంట్‌లో. 2011లో, ఆమె హార్వర్డ్ బిజినెస్ స్కూల్ నుండి ఎమ్ బి ఎ పట్టా పొందింది.

## కెరీర్
2005, 2014 మధ్య, సుద్ సేజెంట్ అడ్వైజర్స్, టైమ్ వార్నర్, అమెజాన్‌లో ఫైనాన్స్, మీడియా, ఇ-కామర్స్‌లో పదవులను నిర్వహించారు.

2014లో, సుద్ వీమియో, ఐ ఎ సి అనుబంధ సంస్థలో గ్లోబల్ మార్కెటింగ్ హెడ్‌గా చేరారు. ఆమె తరువాత వీమియో  ప్రధాన సృష్టికర్త వ్యాపారానికి జనరల్ మేనేజర్‌గా పనిచేసింది, అక్కడ ఆమె వీడియోలను హోస్ట్ చేయడం, పంపిణీ చేయడం, డబ్బు ఆర్జించడం కోసం కంపెనీ ఆఫర్‌ను రూపొందించింది. ఆ పాత్రలో, సుద్ ప్లాట్‌ఫారమ్‌పై అనేక లాంచ్‌లకు నాయకత్వం వహించాడు, ఇందులో వీమియో వ్యాపారం (విక్రయదారులు, బ్రాండ్‌ల కోసం సభ్యత్వ ప్రణాళిక), 360 వీడియో మద్దతు, వీడియో సహకారం, సమీక్ష సాధనాలు ఉన్నాయి.

సుద్ జూలై 2017లో వీమియో  సీఈఓగా నియమితుడయ్యాడు, కంపెనీ అసలు కంటెంట్‌లో పెట్టుబడి పెట్టడం నుండి వీడియో సృష్టికర్తల కోసం సాఫ్ట్‌వేర్, సాధనాలను అందించడం వరకు తన వ్యూహాన్ని పునఃప్రారంభించే ప్రణాళికలను ప్రకటించింది. సెప్టెంబర్ 2017లో, లైవ్‌స్ట్రీమ్ కొనుగోలును సుద్ పర్యవేక్షించారు. ఏప్రిల్ 2019లో, సుద్ వీడియో ఎడిటింగ్ యాప్ మేజిస్టో కొనుగోలును పర్యవేక్షించారు.

నవంబర్ 2020లో, వీమియో $2.75 బిలియన్ల విలువతో థ్రైవ్ క్యాపిటల్, జి ఐ సి నుండి $150 మిలియన్ల ఈక్విటీని సేకరించింది. జనవరి 2021లో, వీమియో టి. రోవ్ ప్రైస్, ఒబెర్న్డార్ఫ్ ఎంటర్‌ప్రైజెస్ నుండి $300 మిలియన్ల ఈక్విటీని $5 బిలియన్ల కంటే ఎక్కువ విలువతో సేకరించింది. మే 2021లో, ఐ ఎ సి నాస్‌డాక్ (టిక్కర్: వి ఎమ్ ఇ ఓ)లో ఒక స్వతంత్ర పబ్లిక్‌గా-ట్రేడెడ్ కంపెనీగా వీమియో  స్పిన్‌ఆఫ్‌ను పూర్తి చేసింది.

సుద్ డాల్బీ లాబొరేటరీస్ బోర్డులో పనిచేస్తున్నాడు. ఆమె వరల్డ్ ఎకనామిక్ ఫోరమ్‌కి నియమించబడిన యంగ్ గ్లోబల్ లీడర్.

## అవార్డులు, సన్మానాలు
నవంబర్ 2017లో, సుద్ ది హాలీవుడ్ రిపోర్టర్  నెక్స్ట్ జెన్: 35 అండర్ 35 హానర్రీస్‌లో ఒకరిగా జాబితా చేయబడింది.

మార్చి 2018లో, క్రెయిన్స్ న్యూయార్క్ తన వార్షిక 40 అండర్ 40 గౌరవనీయులలో ఒకరిగా సుద్‌ని ఎంపిక చేసింది.

జూలై 2018లో, ఫార్చ్యూన్  "2018 40 అండర్ 40" జాబితాలో సుద్ #14గా పేరు పొందాడు. ఆ నెలలో ఆమె అడ్వీక్ పవర్ లిస్ట్‌లో చేర్చబడింది.

డిసెంబర్ 2019లో, న్యూయార్క్ ఉమెన్ ఇన్ ఫిల్మ్ & టెలివిజన్, గ్లోరియా ఎస్టీఫాన్, ఆన్ డౌడ్‌లతో కలిసి సుద్‌ను మ్యూజ్ అవార్డుతో సత్కరించారు.

డిసెంబర్ 2021లో, బిజినెస్ టుడే వ్యాపారంలో అత్యంత శక్తివంతమైన మహిళల్లో ఒకరిగా సుద్ పేరుగాంచింది.

## మూలాలు


వర్గం:1983 జననాలు
వర్గం:మీడియా పరిశ్రమలో అమెరికన్ చీఫ్ ఎగ్జిక్యూటివ్‌లు
వర్గం:భారతీయ సంతతికి చెందిన అమెరికన్ ప్రజలు
వర్గం:హార్వర్డ్ బిజినెస్ స్కూల్ పూర్వ విద్యార్థులు
వర్గం:జీవిస్తున్న ప్రజలు
దేవికా బుల్చందానీ

thumb|దేవికా బుల్చందానీ
దేవికా బుల్‌చందానీ ఓగిల్వీ  గ్లోబల్ సీఈఓ. న్యూయార్క్‌లోని బ్రిటిష్ అడ్వర్టైజింగ్ ఏజెన్సీకి అధిపతిగా బాధ్యతలు చేపట్టిన మొదటి భారతీయ సంతతి వ్యక్తి ఆమె. ఆమె గతంలో కంపెనీలో గ్లోబల్ ప్రెసిడెంట్‌గా ఉన్నారు, సెప్టెంబర్ 2022లో సీఈఓగా నియమితులయ్యారు.

## ప్రారంభ జీవితం, విద్య
బుల్‌చందానీ భారతదేశంలోని అమృత్‌సర్‌లో జన్మించారు, డెహ్రాడూన్‌లోని అన్ని బాలికల బోర్డింగ్ పాఠశాల అయిన వెల్హామ్ బాలికల పాఠశాలలో చదువుకున్నారు. ఆమె ముంబైలోని సెయింట్ జేవియర్స్ కాలేజీలో ఇంగ్లీష్, సైకాలజీని అభ్యసించింది, తర్వాత 1991లో సదరన్ కాలిఫోర్నియా విశ్వవిద్యాలయంలో కమ్యూనికేషన్స్‌లో మాస్టర్స్ చదివింది.

## కెరీర్
బుల్‌చందానీ మెక్‌కాన్‌లో చీఫ్ స్ట్రాటజీ ఆఫీసర్, తరువాత అధ్యక్షుడిగా ఉన్నారు. ఆమె 2020లో ఓగిల్వీలో చేరడానికి మెక్‌కాన్‌ను విడిచిపెట్టింది. జనవరి 2022లో ఆమె ఓగిల్వీలో గ్లోబల్ ప్రెసిడెంట్‌గా ఎంపికైంది. సెప్టెంబర్ 2022లో, ఆమె సంస్థ  గ్లోబల్ సీఈఓ గా నియమితులయ్యారు.

## వ్యక్తిగత జీవితం
దేవికా బుల్‌చందాని అశ్విన్ బుల్‌చందానీని వివాహం చేసుకున్నారు, వారికి ఇద్దరు పిల్లలు ఉన్నారు. ఆమె చెల్లెలు భారతీయ సినిమాటోగ్రాఫర్, ప్రియా సేథ్.

## ఇవి కూడా చూడండి

* రమోలా దేవి
* సెంట్రల్ యూనివర్శిటీ ఆఫ్ ఆంధ్రప్రదేశ్
* మమత పూజారి
* రేణుక రవీంద్రన్
* రాజలక్ష్మి జయరాం

## మూలాలు

వర్గం:జీవిస్తున్న ప్రజలు
వర్గం:భారతీయ అడ్వర్టైజింగ్ ఎగ్జిక్యూటివ్‌లు
వర్గం:మార్కెటింగ్ సిద్ధాంతకర్తలు
వర్గం:బ్రాండింగ్ సిద్ధాంతకర్తలు
వర్గం:వెల్హామ్ బాలికల పాఠశాల పూర్వ విద్యార్థులు
గియాకోమో కాసనోవా

గియాకోమో కాసనోవా (1725, ఏప్రిల్ 2 - 1798, జూన్ 4) ఇటలీ దేశానికి చెందిన సాహసికుడు, రచయిత. ఇతని ఆత్మకథ - "స్టోరీ అఫ్ మై లైఫ్"; 18వ శతాబ్దపు కాలంలో యూరోపియన్ ఆచార వ్యవహారాల గురించిన ప్రామాణికమైన సమాచారాన్ని అందించే వనరుగా పరిగణించబడుతుంది.

న్యాయవాది, మతాధికారి, సైనిక అధికారి, వయోలిన్, కాన్ మ్యాన్, పింప్, గౌర్మాండ్, నర్తకి, వ్యాపారవేత్త, దౌత్యవేత్త, గూఢచారి, రాజకీయవేత్త, వైద్యుడు, గణిత శాస్త్రజ్ఞుడు, సామాజిక తత్వవేత్త, క్యాబలిస్ట్, నాటక రచయిత గా వివిధ రంగాలలో కృషిచేశాడు. నాటకాలు, వ్యాసాలు, అనేక లేఖలతోపాటు ఇరవైకి పైగా రచనలు చేసాడు. *ఐకోసమెరాన్* సైన్స్ ఫిక్షన్ నవల ఇతడి మొదటి రచన.

## జననం
గియాకోమో గిరోలామో కాసనోవా 1725, ఏప్రిల్ 2న ఇటలీలోని వెనిస్ నగరంలో జన్మించాడు. ఇతని తండ్రి గేటానో కాసనోవా ఒక నటుడు, తల్లి జనెట్టా ఫారుస్సీ. ఆరుగురు సంతానంలో గియాకోమో మొదటివాడు, ఫ్రాన్సిస్కో గిసెప్పే (1727–1803), గియోవన్నీ బాటిస్టా (1730–1795), ఫౌస్టినా మద్దలేనా (1731–1736), మద్దలేనా ఆంటోనియా స్టెల్లా (1732–1800), గైటానో అల్విసే (1734–1783) కాసనోవా దంపతుల ఇతర సంతానం.

## రచనలు

* *1752 - జొరాస్ట్రో: ట్రాజెడియా ట్రాడోట్టా డాల్ ఫ్రాన్సిస్, డా రాప్‌ప్రెసెంటార్సీ నెల్ రెజియో ఎలెటోరల్ టీట్రో డి డ్రెస్డా, డల్లా కాంపాగ్నియా డి' కామిసి ఇటాలియన్ ఇన్ అట్యులే సర్విజియో డి సువా మేస్టా నెల్ కార్నెవాలే డెల్'అన్నో*
* 1753 - *లా మొలుచెయిడ్, ఓ సియా ఐ గెమెల్లి రివాలి*
* 1769 – *కన్ఫ్యూటాజియోన్* డెల్లా స్టోరియా డెల్ గవర్నో *వెనెటో డి'అమెలోట్ డి లా హౌసేయ్*
* 1772 - *లానా కాప్రినా: ఎపిస్టోలా డి అన్ లికంట్రోపో*
* 1774 - *ఇస్టోరియా డెల్లె టర్బోలెంజ్ డెల్లా పోలోనియా*
* 1775–78 – *డెల్ ఇలియాడే డి ఒమెరో ట్రాడోట్టా ఇన్ ఒట్టావ రిమా*
* 1779 – *స్క్రూటినియో డెల్ లిబ్రో* ఎలోజెస్ డి ఎమ్. డి వోల్టైర్ పార్ డిఫరెంట్స్ ఆట్యూర్స్
* 1780 – *ఒపుస్కోలి మిసెల్లానీ*
* 1780–81 – *లే మెసేజర్ డి థాలీ*
* 1782 - *డి అనెడ్డోటి వినిజియాని మిలిటరీ ఎడ్ అమోరోసి డెల్ సెకోలో డెసిమోక్వార్టో సోట్టో ఐ డోగాడి డి జియోవన్నీ గ్రేడెనిగో ఇ డి జియోవన్నీ డాల్ఫిన్*
* 1783 - *నే అమోరి నే డోన్నే, ఒవ్వెరో లా స్టాల్లా రిపులిటా*
* 1786 – *సోలిలోక్ డి అన్ పెన్సర్*
* 1787 *– ఐకోసమెరాన్*
* 1788 – *హిస్టోయిరే డి మా ఫ్యూట్ డెస్ జైళ్లు డి లా రిపబ్లిక్ డి వెనిస్ క్యూ ఆన్ అపెల్లె లెస్ ప్లంబ్స్*
* 1790 – *సొల్యూషన్ డు ప్రాబ్లెమ్ డెలియాక్*
* 1790 – *కరోల్లయిర్ ఎ లా డూప్లికేషన్ డి ఎల్ హెక్సాడ్రే*
* 1790 – *ప్రదర్శన జియోమెట్రిక్ డి లా డూప్లికేషన్ డు క్యూబ్*
* 1797 – *ఎ లియోనార్డ్ స్నెట్‌లేజ్, డాక్టర్ ఎన్ డ్రోయిట్ డి ఎల్ యూనివర్సిటీ డి గోటింగు, జాక్వెస్ కాసనోవా, డాక్టీర్ ఎన్ డ్రాయిట్ డి ఎల్ యూనివర్సిటీ డి పాడౌ* . డ్రెస్డెన్.
* 1822-29 - *హిస్టోయిర్ డి మా వీ* మొదటి ఎడిషన్, 12 సంపుటాలలో స్వీకరించబడిన జర్మన్ అనువాదంలో, *ఆస్ డెన్ మెమోరెన్ డెస్ వెనిటియనర్స్ జాకబ్ కాసనోవా డి సీన్‌గాల్ట్, ఓడర్ సెయిన్ లెబెన్, వై ఎర్ ఎస్ జు డక్స్ ఇన్ బోహ్‌మెన్ నీడర్‌స్చిరీబ్* 

## మరణం
కాసనోవా 1798, జూన్ 4న తన 73 సంవత్సరాల వయస్సులో మరణించాడు. "నేను తత్వవేత్తగా జీవించాను, నేను క్రైస్తవుడిగా చనిపోతాను" అనేవి అతని చివరి మాటలు. కాసనోవా డక్స్ (ప్రస్తుతం చెక్ రిపబ్లిక్‌లోని డచ్‌కోవ్)లో ఖననం చేయబడ్డాడు.

## మూలాలు

వర్గం:1725 జననాలు
వర్గం:1798 జననాలు
వర్గం:ఇటలీ రచయితలు
వర్గం:ఇటలీ వ్యక్తులు
వర్గం:ఇటలీ వైద్యులు
లోహారు శాసనసభ నియోజకవర్గం

**లోహారు శాసనసభ నియోజకవర్గం** హర్యానా రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం భివాని జిల్లా, భివానీ మహేంద్రగఢ్ లోక్‌సభ నియోజకవర్గం పరిధిలోని తొమ్మిది శాసనసభ నియోజకవర్గాల్లో ఒకటి.

## ఎన్నికైన సభ్యులు

*

*

## మూలాలు

వర్గం:హర్యానా శాసనసభ నియోజకవర్గాలు
జయశ్రీ ఖాదిల్కర్

**జయశ్రీ ఖాదిల్కర్ పాండే** (జననం 1962 ఏప్రిల్ 25) భారతీయ చెస్ క్రీడాకారిణి. 1979లో అంతర్జాతీయ చెస్ సమాఖ్య (FIDE) నుండి ఆమె ఉమెన్ ఇంటర్నేషనల్ మాస్టర్ టైటిల్ సాధించింది. దీంతో ఈ టైటిల్‌ను సాధించిన మొదటి భారతీయ మహిళగా గుర్తింపుపొందింది. ఆమె నాలుగు సార్లు భారత మహిళల ఛాంపియన్‌షిప్‌ను కూడా గెలుచుకుంది.

## కెరీర్
వీరు ముగ్గురు సోదరీమణులు వాసంతి ఖాదిల్కర్, జయశ్రీ ఖాదిల్కర్, రోహిణి ఖాదిల్కర్. ఈ ముగ్గురూ భారతదేశ మహిళల చెస్ ఛాంపియన్‌షిప్‌లలో ఆధిపత్యం చెలాయించడంతో పాటు మొదటి దశాబ్దంలోనే అన్ని టైటిళ్లను గెలుచుకున్నందుకు గుర్తింపు పొందారు. జయశ్రీ ఖాదిల్కర్ పీక్ FIDE స్ట్రెంగ్త్ రేటింగ్ 2120, ఆమె జనవరి 1987లో సంపాదించింది. ముగ్గురు సోదరీమణులలో, ఆమె అత్యధిక టైటిల్‌లు, టోర్నమెంట్‌లను గెలుచుకుంది.

ఖాదిల్కర్ సోదరీమణుల తండ్రి, నీల్కాంత్ ఖాదిల్కర్ (1934-2019) స్థాపించిన నవ కాల్ వార్తాపత్రికకు ఆమె సంపాదకురాలు, ప్రింటర్, అలాగే ప్రచురణకర్త కూడా.

## మూలాలు

వర్గం:1962 జననాలు
వర్గం:భారత మహిళా చెస్ క్రీడాకారులు
వర్గం:చెస్ ఉమెన్ ఇంటర్నేషనల్ మాస్టర్స్
వర్గం:మహారాష్ట్ర క్రీడాకారులు
వర్గం:ఖాదిల్కర్ సోదరీమణులు